

**VISAGINO SAVIVALDYBĖS ADMINISTRACIJOS**

**DIREKTORIUS**

**ĮSAKYMAS**

**DĖL VISAGINO SAVIVALDYBĖS ADMINISTRACIJOS DIREKTORIAUS**

**2022 M. BIRŽELIO 30 D. ĮSAKYMO NR. ĮV-E-311** **„DĖL Visagino SAVIVALDYBĖS KORUPCIJOS PREVENCIJOS 2022–2024 METŲ VEIKSMŲ PLANO PATVIRTINIMO“** **PAKEITIMO**

2023 m. balandžio \_\_\_ d. Nr. ĮV-E-\_\_\_\_

Visaginas

Vadovaudamasis Lietuvos Respublikos vietos savivaldos įstatymo 18 straipsnio 1 dalimi ir 29 straipsnio 8 dalies 1 ir 2 punktais (redakcija, galiojusi iki 2023 m. kovo 31 d.), Lietuvos  Respublikos vietos savivaldos įstatymo Nr. I-533 pakeitimo įstatymo Nr. XIV-1268 2  straipsnio 2 dalimi, Lietuvos Respublikos korupcijos prevencijos įstatymo 7 straipsnio 1 dalies 4 punktu, 4 ir 7 dalimis:

1. Pakeičiu Visagino savivaldybės korupcijos prevencijos 2022–2024 metų veiksmų planą, patvirtintą Visagino savivaldybės administracijos direktoriaus 2022 m. birželio 30 d. įsakymu Nr. ĮV-E-311 „Dėl Visagino savivaldybės korupcijos prevencijos 2022–2024 metų veiksmų plano patvirtinimo“, ir jį išdėstau nauja redakcija ([pridedama](file:///C:\Users\Vartotojas\Desktop\a214624priedas.docx)).
2. Pavedu Vidaus administravimo ir informacinių technologijų skyriui:
   1. su šiuo įsakymu supažindinti Visagino savivaldybės administracijos valstybės tarnautojus ir darbuotojus, dirbančius pagal darbo sutartis, per Dokumentų ir įrašų dokumentų valdymo sistemą „Kontora“ arba pasirašytinai;
   2. su šiuo įsakymu supažindinti savivaldybės viešojo sektoriaus subjektus per Dokumentų ir įrašų dokumentų valdymo sistemą „Kontora“ arba elektroniniu paštu;
   3. paskelbti šį įsakymą savivaldybės interneto svetainėje rubrikoje „Korupcijos prevencija“.

Šis sprendimas gali būti skundžiamas savo pasirinkimu Visagino savivaldybės administracijos direktoriui (Parko g. 14, 31140 Visaginas) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotam asmeniui dienos.

Administracijos direktorius Virginijus Andrius Bukauskas

PATVIRTINTA

Visagino savivaldybės administracijos direktoriaus

2022 m. birželio 30 d. įsakymu Nr. ĮV-E-311

(Visagino savivaldybės administracijos direktoriaus

2023 m. balandžio \_\_\_ d. įsakymo Nr. ĮV-E-\_\_\_\_

redakcija)

**VISAGINO SAVIVALDYBĖS KORUPCIJOS PREVENCIJOS 2022–2024 METŲ VEIKSMŲ** **PLANAS**

|  |  |  |  |  |  |
| --- | --- | --- | --- | --- | --- |
| **I TIKSLAS – mažinti ir šalinti korupcijos pasireiškimo prielaidas, siekti didesnio Savivaldybės valdymo skaidrumo, efektyvumo, viešumo ir atskaitingumo visuomenei, didesnio savivaldybės administracijos padalinių, savivaldybės, biudžetinių ir viešųjų įstaigų bei įmonių darbuotojų atsparumo korupcijai** | | | | | |
| ***Tikslo rezultatų kriterijai:***   * *Sistemingai mažinamos korupcijos prielaidas, efektyvinant korupcijos rizikų valdymą, skaidrinant reglamentavimą ir paslaugų teikimo procedūras, mažinant administracinę naštą paslaugų gavėjams.* * *Stiprinama viešųjų pirkimų inicijavimo, organizavimo kontrolė ir prevencijos priemonių įgyvendinimas.* | | | | | |
| **1 uždavinys. Mažinti administracinę naštą paslaugų gavėjams, plėtojant galimybes asmenims gauti kuo daugiau elektroninių paslaugų ir informacijos.** | | | | | |
| **Eil. Nr.** | **Problema** | **Priemonė** | **Vykdytojas (-ai)** | **Įvykdymo terminas** | **Laukiamo rezultato vertinimo kriterijai** |
| 1.1 | Savivaldybės institucijų, įmonių ir įstaigų interneto svetainėse nesavalaikiai pateikiama aktuali informacija apie teikiamas paslaugas. | Savivaldybės institucijų, įmonių ir įstaigų interneto svetainėse būtų pateikti ir nuolat atnaujinami paslaugų teikimo aprašai kartu su prašymų formomis, kurios gali būti teikiamos elektroniniu būdu. | Vidaus administravimo ir informacinių technologijų skyrius,  Savivaldybės įmonių ir įstaigų vadovai | Nuolat, esant poreikiui | Atnaujintų bei naujai pateiktų administracinių paslaugų aprašymų skaičiaus santykis (100 proc.). |
| 1.2 | Teisinio reguliavimo trūkumai gali sudaryti sąlygas korupcijai pasireikšti. Ypatingą dėmesį skirti antikorupciniu požiūriu vertinant teisės aktų projektus, dėl kurių gali kilti interesų konfliktai. | Lietuvos Respublikos korupcijos prevencijos įstatymo 8 straipsnio 1 dalyje nustatytais atvejais atlikti norminių teisės aktų projektų antikorupcinio vertinimą. | Teisės aktų projektų rengėjai,  Savivaldybės administracijos patarėja | Nuolat, prieš priimant teisės aktą. | Atliktų antikorupciniu požiūriu vertinimų teisės aktų kiekis proc. nuo privalomų vertinti (100 proc.). |
| 1.3 | Visuomenei trūksta informacijos Savivaldybės institucijų, įmonių ir įstaigų vykdomus viešuosius pirkimus, todėl būtina stiprinti inicijavimo, organizavimo, vykdymo kontrolę, bei informacijos prieinamumą. | Savivaldybės interneto puslapyje reguliariai skelbti informaciją apie darbų, paslaugų ir prekių viešųjų pirkimų, vykdomų atviro ar supaprastinto atviro konkurso būdu, sudarytas sutartis. | Viešųjų pirkimų skyrius | Nuolat, esant poreikiui | Sudarytų viešųjų pirkimų sutarčių skaičiaus santykis su viešai paskelbtų viešųjų pirkimų sutarčių skaičiumi (100 proc.). |
| **2 uždavinys.** **Stiprinti savivaldybės administracijos padalinių, savivaldybės, biudžetinių ir viešųjų įstaigų bei įmonių korupcijos prevencijos priemonių efektyvumą ir įgyvendinimo kontrolę.** | | | | | |
| 2.1 | Viešųjų ir privačių interesų neatskyrimas yra viena iš korupcijos prielaidų, galinti pasireikšti Savivaldybėje, jos įstaigose ir įmonėse. | Kontroliuoti, ar asmenys laiku ir tinkamai pateikia privačių interesų deklaracijas ir, esant poreikiui, juos konsultuoti. | Savivaldybės įmonių ir įstaigų vadovai, Savivaldybės administracijos patarėja | Nuolat, esant poreikiui | Pateiktų deklaracijų skaičiaus nuo būtinų pateikti deklaracijų skaičiaus santykis (100 proc.). |
| 2.2 | Korupcijos prevencijos programos vykdymas nekontroliuojant gali sukelti neigiamus padarinius. | Įmonių ir įstaigų vadovai ar atsakingi darbuotojai savalaikiai pateikti ataskaitas apie korupcijos prevencijos priemonių įgyvendinimą jų įstaigose ir įmonėse. | Savivaldybės įstaigų ir įmonių vadovai, Savivaldybės administracijos patarėja | Kiekvienais metais iki vasario 15 d. | Gautų ataskaitų skaičius ir analizė (100 proc.). |
| 2.3 | Savivaldybės ir Savivaldybei pavaldžiose įstaigose, įmonėse nepaskirti ir / ar pasikeitus jų darbuotojams, nėra paskiriamas asmuo, atsakingas už korupcijai atsparios aplinkos kūrimą. | Savivaldybės įmonėje ir įstaigoje paskirti už korupcijai atsparios aplinkos kūrimą atsakingą asmenį arba pavesti darbuotojams atlikti šiam asmeniui priskirtas funkcijas. | Savivaldybės įstaigų ir įmonių vadovai | Sutikrinama kiekvienais metais iki gruodžio 31 d. | Įstaigose ir įmonėse, yra paskirtas asmuo, atsakingas už korupcijos prevenciją, proc. (100 proc.). |
| 2.4 | Savivaldybės biudžetinių ir viešųjų įstaigų bei kontroliuojamų įmonių interneto svetainėse, rubrikoje „Korupcijos prevencija“ aktualios informacijos nepaskelbimas ir neatnaujinimas, didina regimybę neveikimu, priimtų sprendimų skaidrumu. | Kontroliuoti, kad Savivaldybės biudžetinių ir viešųjų įstaigų bei kontroliuojamų įmonių interneto svetainėse, rubrikoje „Korupcijos prevencija“ aktuali informacija būtų skelbiama ir, esant poreikiui, atnaujinama. | Savivaldybės įstaigų ir įmonių vadovai | Nuolat/esant poreikiui atnaujinama, sutikrinama kiekvienais metais iki gruodžio 31 d. | Interneto svetainėse, rubrikoje „Korupcijos prevencija“ informacija skelbiama ir periodiškai atnaujinama (100 proc.). |
| 2.5 | Nesavalaikiai viešinama socialinių būstų, negyvenamosios paskirties pastatų administravimo informacija didina visuomenės abejones dėl neskaidraus socialinio būsto eiliškumo pažeidimų ir paskirstymo. | Reguliariai ir savalaikiai viešinti Savivaldybei priklausančio socialinio būsto ir negyvenamosios paskirties pastatų valdymo informaciją. | Vietinio ūkio valdymo ir statybos skyrius,  Vidaus administravimo ir informacinių technologijų skyrius | Kiekvienais metais iki liepos 31 d. ir iki gruodžio 31 d. atnaujinti informaciją | Viešinama informacija apie Savivaldybei priklausančio socialinio būsto ir negyvenamosios paskirties pastatų valdymą (100 proc.) |
| 2.6 | Kai kuriose įmonėse ir įstaigose nėra sudarytos galimybės asmenims pranešti apie galimai padarytas korupcinio pobūdžio nusikalstamas veikas ar netinkamą darbuotojų elgesį. | Vadovaujantis Pranešėjo apsaugos įstatymo nuostatomis, sukurti Savivaldybės įmonėse ir įstaigose vidinius pranešimų apie galimai padarytas korupcinio pobūdžio nusikalstamas veikas arba netinkamą darbuotojų ar valstybės tarnautojų elgesį, kanalus, užtikrinančius pranešėjų anonimiškumą, arba sudaryti galimybę prisijungti prie Savivaldybės administracijos sukurto kanalo. | Savivaldybės įmonių ir įstaigų vadovai, Vidaus administravimo ir informacinių technologijų skyrius, Savivaldybės administracijos patarėja,  Antikorupcijos komisija | Nuolat/esant poreikiui ir kiekvienais metais iki gruodžio 31 d. | Perduotų teisėsaugos institucijoms pranešimų skaičius (100 proc.) |
| **II TIKSLAS – Šalinti korupcijos prielaidas, didinti darbuotojų nepakantumą korupcijai, skatinti antikorupcinį švietimą, sąmoningumą, savišvietą.** | | | | | |
| ***Tikslo rezultatų kriterijai:***   * *Didinamas sprendimų ir procedūrų skaidrumas, viešumas ir atskaitingumas gyventojams, stiprinamas valstybės tarnybos atsparumas korupcijai.* * *Padidės viešojo sektoriaus darbuotojų sąmoningumas, išklausius mokymus korupcijai atsparios aplinkos kūrimo tema.* * *Stiprinamas nepakantumas korupcijos apraiškomis vaikų ir jaunimo tarpe.* | | | | | |
| **1 uždavinys. Siekti ir užtikrinti, kad savivaldybėje ir savivaldybei pavaldžiose įmonėse ir įstaigose dirbtų nepriekaištingos reputacijos asmenys.** | | | | | |
| **Eil. Nr.** | **Problema** | **Priemonė** | **Vykdytojas (-ai)** | **Įvykdymo terminas** | **Laukiamo rezultato vertinimo kriterijai** |
| 1.1 | Didinti visuomenės pasitikėjimą savivaldos institucijomis, siekti, kad savivaldybėje ar jos pavaldume esančiose įstaigose, ar įmonėse dirbtų tik nepriekaištingos reputacijos asmenys. | Vadovaujantis LR korupcijos prevencijos įstatymo 15 straipsniu, vykdyti asmenų, siekiančių eiti pareigas Valstybės ar Savivaldybės įstaigose ir įmonėse, priėmimo į pareigas tikrinimo tvarką. | Savivaldybei pavaldžių įmonių ir įstaigų vadovai,  Teisės, personalo ir civilinės metrikacijos skyrius | Prieš skiriant į pareigas | Tikrinami asmenys, kurie privalo būti patikrinti prieš skiriant į pareigas (100 proc.). |
| 1.2 | Nesavalaikiai viešinamos ir detalizuojamos savivaldybės vadovų dienotvarkės gali sudaryti regimybę neskaidrumui atsirasti. | Savalaikiai ir detaliai skelbti savivaldybės vadovų dienotvarkes. | Vidaus administravimo ir informacinių technologijų skyrius | Nuolat | Savalaikiai ir detaliai skelbiamos vadovų dienotvarkės (100 proc.). |
| **2 uždavinys. Plėtoti antikorupcinį švietimą,** **skatinti visuomenę įsitraukti į antikorupcinę veiklą.** | | | | | |
| 2.1 | Nepakankamos valstybės tarnautojų, darbuotojų, vietos bendruomenės atstovų ir seniūnaičių žinios antikorupcinės aplinkos kūrimo srityje. | Didinant antikorupcinį sąmoningumą organizuoti mokymus, seminarus korupcijos prevencijos klausimais. | Savivaldybei pavaldžių įmonių ir įstaigų vadovai,  Savivaldybės administracijos patarėja | Ne mažiau kaip 1 renginys per metus. | Suorganizuoti ir įvykę mokymai korupcijos prevencijos tema. Mokymo renginiuose dalyvavusių asmenų skaičius – ne mažiau 30. |
| 2.2 | Nepakankamas vaikų, jaunimo, bendruomenės švietimas apie korupcijos daromą žalą visuomenei ir jų įtraukimas į antikorupcinę veiklą. | Ugdyti pilietiškumą ir nepakantumą korupcijai,  organizuoti antikorupcinių iniciatyvų renginį (formos: paskaitos, viktorinos, diskusijos, švietėjiška medžiaga internete, piešinių, rašinių konkursas ir pan.) Tarptautinei Antikorupcijos dienai paminėti. | Savivaldybės bendrojo ugdymo mokyklų ir neformaliojo švietimo įstaigų vadovai, Antikorupcijos komisija,  Savivaldybės administracijos patarėja | Kiekvienais metais iki gruodžio 31 d. | Suorganizuoti organizuoti antikorupcinių iniciatyvų konkursą/renginį (paskaitos, viktorinos, piešinių, rašinių ir pan.), dalyvių skaičius. |
| 2.3 | Darbuotojai ir gyventojai viešai nedrįsta pranešti apie korupcijos apraiškas, todėl būtina skatinti ir sudaryti sąlygas, įtraukiant juos į antikorupcinės aplinkos kūrimą, suteikiant galimybę jiems išreikšti savo poziciją apie esamą situaciją savivaldybėje, jos įstaigose ar įmonėse užpildant anoniminę anketą. | Savivaldybėje ir jai pavaldžiose įstaigose ir įmonėse sudaryti sąlygas bei galimybes darbuotojams ir kitiems asmenims pranešti apie korupcijos pasireiškimo atvejus, užpildant anonimines anketas apie korupcinio pobūdžio apraiškas. | Savivaldybei pavaldžių įstaigų ir įmonių vadovai,  Savivaldybės administracijos patarėja | Iki kiekvienų metų gruodžio 31d. | Apibendrintos anketos ir pateiktos rekomendacijos Savivaldybės administracijos direktoriui, Savivaldybės antikorupcijos komisijai |
| 2.4 | Siekiant tobulinti ir efektyvinti korupcijai atsparios aplinkos kūrimo procesą, esant poreikiui, pakoreguoti ir/ar papildyti Korupcijos prevencijos 2022-2024 metų veiksmų planą. | Esant poreikiui, pakoreguoti ir/ar papildyti Visagino savivaldybės korupcijos prevencijos 2022-2024 metų veiksmų planą. | Savivaldybės administracijos patarėja | 2022-2024 m.,  esant poreikiui | Esant poreikiui, pakoreguotas ir/ar papildytas Visagino savivaldybės korupcijos prevencijos 2022-2024 metų veiksmų planas. |